
			IRAGARKIAK

			Beste iragarki ofizial batzuk

			INDUSTRIA, TRANTSIZIO ENERGETIKO ETA JASANGARRITASUNAREN SAILA

			1694

			IRAGARKIA, Ingurumen Administrazioaren zuzendariarena, zeinaren bidez jendaurrean jartzen baitira Viconsa, SA enpresak Abanto y Ciérvana-Abanto Zierbenako El Campillo industrialdeko 6-C 2. zenbakian ibilgailuak konpontzeko tailerra, arotzeriako biltegia, hormigoitzeko instalazioa eta hondakin ez-arriskutsuak kudeatzeko jarduerarako aurkeztutako proiektu teknikoa eta ingurumen-inpaktuaren azterketa, Euskal Autonomia Erkidegoan ingurumen-baimen bakarra lortzeko.

			Euskadiko Ingurumen Administrazioaren abenduaren 9ko 10/2021 Legeak ingurumen-baimen bakarraren araubidearen mende jartzen du titulartasun publiko edo pribatuko jarduerak eta instalazioak ustiatzea, baldin eta I.B. eranskinean jasotako jardueraren bat garatzen bada.

			Ingurumen-baimen bakarraren bidez, egintza bakar batean eta Euskal Autonomia Erkidegoko ingurumen-organoak aldez aurretik emandako administrazio-prozedura bakar batean integratuko dira hondakinak ekoizteko eta kudeatzeko baimenak, kolektorera, jabari publiko hidraulikora eta itsaso eta lehorraren arteko jabari publikora isurketak egiteko baimenak eta atmosferara isurketak egiteko baimenak, eta dagozkien isurpenen mugako balioak finkatuko dira, aplikatzekoa den araudi sektorialean xedatutakoaren arabera.

			Aipatutako arauak 36. artikuluan ezartzen duenez, behin eskabidea aurkeztuta eta aurkeztutako dokumentazioa osatuta dagoela egiaztatuta, instalazio- edo jarduera-proiektua jendaurrean jarriko da hogeita hamar egun balioduneko epean, alegazioak aurkeztu ahal izateko. Horretarako, aldez aurretik iragarkia jarriko da Euskal Herriko Agintaritzaren Aldizkarian eta Eusko Jaurlaritzaren egoitza elektronikoan.

			Zabalkunde handiagoa izan dezan, iragarki hori jarduera edo instalazioa kokatuta dagoen lurraldeko udalari jakinaraziko zaio, toki-entitateak bere ediktu-oholean jar dezan.

			Hori dela eta, AAU00957_SOL_23_001 espedientea jendaurrean jarri behar da hogeita hamar egun balioduneko epean, iragarki hau Euskal Herriko Agintaritzaren Aldizkarian argitaratu eta hurrengo egunetik hasita, egoki iritzitako alegazioak edo oharrak aurkez daitezen.

			Jendaurrean jartzeko izapidea bete behar duen instalazioaren dokumentazioa jendearen eskura egongo da Eusko Jaurlaritzaren egoitza elektronikoko iragarki-taula elektronikoan (https://www.euskadi.eus/iragarki-taula-elektronikoa/).

			Vitoria-Gasteiz, 2026ko apirilaren 14a.

			Ingurumen Administrazioaren zuzendaria,

			NICOLAS GARCIA-BORREGUERO URIBE.

